gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3550, del 30-07-1999 (1999/6689)

Ressenya de l'aprovació definitiva de l'Homologació modificativa i Pla Parcial Sant Llorenç de Castelló de la Plana.
--------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6689


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'aprovació definitiva de l'Homologació modificativa i Pla Parcial Sant Llorenç de Castelló de la Plana. [1999/X6689]
  
El conseller d'Obres Públiques, Urbanisme i Transports, per Resolució de 17 de maig de 1999, va aprovar definitivament l'Homologació modificativa i Pla Parcial Sant Llorenç de Castelló de la Plana.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procedimient Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les Normes Urbanístiques aprovades s'ha publicat en el Butlletí Oficial de la Província de Castelló número 71, de 10 de juny de 1999.
Diari Oficial de la Generalitat Valenciana


Sumari del DOGV 3501, del 24-05-1999 (1999/3538)

Informació pública de l'edicte per a notificar de forma personal i directa a Vicente José Ferre López i altres, les resolucions que a continuació es relacionen sobre anul·lacions d'autoritzacions i inscripcions en el Registre General Sanitari d'Aliments.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3538


Organisme emissor
:   Conselleria de Sanitat

Tipus de document
:   Anunci

Informació pública de l'edicte per a notificar de forma personal i directa a Vicente José Ferre López i altres, les resolucions que a continuació es relacionen sobre anul·lacions d'autoritzacions i inscripcions en el Registre General Sanitari d'Aliments. [1999/S3538]
  
No s'ha pogut notificar de forma personal i directa a les persones interessades les resolucions que tot seguit s'allisten sobre anul·lacions d'autoritzacions i inscripcions en el Registre General Sanitari d'Aliments. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 22 de març de 1999.- El director general de Salut Pública: Francisco J. Bueno Cañigral.
  
Vistos els expedients d'autorització i inscripció en el Registre General Sanitari d'Aliments de les indústries que tot seguit s'allisten i després de l'informe dels serveis tècnics corresponents i de conformitat amb el que disposen el Reial Decret 1712/1991, de 29 de novembre, i la resta de disposicions complementàries:
  
Aquesta Direcció General de Salut Pública té competència pel Decret 37/1994, de 21 de febrer, del Consell de la Generalitat Valenciana, i actua a l'empara del que preveuen l'article 14 del Reial Decret 278/1980, de 25 de gener, i l'article 34.1.5 de l'Estatut d'Autonomia, resol:
  
Anul·lar les autoritzacions esmentades de funcionament i inscripció en el Registre General Sanitari d'Aliments pels motius que tot seguit s'indiquen.
  
Contra aquest acte podrà interposar-se recurs ordinari davant el conseller de Sanitat en el termini d'un mes.
Diari Oficial de la Generalitat Valenciana


Sumari del DOGV 3553, del 04-08-1999 (1999/7214)

RESOLUCIÓ de 2 d'agost de 1999, de la Sotssecretaria de Cultura, Educació i Ciència, de la Conselleria de Cultura, Educació i Ciència, per la qual es deleguen en la Secretaria General les funcions que li corresponen en matèria de personal i inspecció de serveis.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3553

Data del DOGV
:   04-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7214


Data del document
:   02-08-1999

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 2 d'agost de 1999, de la Sotssecretaria de Cultura, Educació i Ciència, de la Conselleria de Cultura, Educació i Ciència, per la qual es deleguen en la Secretaria General les funcions que li corresponen en matèria de personal i inspecció de serveis. [1999/S7214]
  
El Govern Valencià, mitjançant el Decret 86/1999, de 30 de juliol, ha aprovat el Reglament Orgànic i Funcional de la Conselleria de Cultura, Educació i Ciència, en el qual efectua una nova organització dels centres directius.
  
En aquest reglament es preveu l'existència de la Sotssecretaria de Cultura, Educació i Ciència.
  
La Llei 5/1983, de 30 de desembre, de Govern Valencià, en l'article 74 estableix, entre les funcions dels sotssecretaris, la d'exercir la direcció de tot el personal, i també la relativa a la inspecció de tots els serveis de la conselleria.
  
Raons d'economia administrativa aconsellen que aquestes funcions, pròpies dels sotssecretaris, es deleguen en un sol òrgan que puga, amb unitat de criteri, exercir aquestes atribucions.
  
Per tot això, la Sotssecretaria, d'acord amb el que estableix l'article 68 de la Llei de Govern Valencià, resol:
  
Article 1
  
Delegar en la Secretaria General de la Conselleria de Cultura, Educació i Ciència totes les competències que, en matèria de personal i inspecció de serveis, atribueix a la Sotssecretaria la normativa vigent.
  
Article 2
  
Sempre que es faça ús de la delegació de funcions contingudes en aquesta resolució s'haurà de fer constar aquests aspecte, segons estableix l'article 68.6 de la Llei de Govern Valencià i l'article 13.4 de la Llei de Règim Jurídic de les Administracions Públiques i del Procediment Administratiu Comú.
  
Disposició final
  
Aquesta resolució vigirà el dia de la seua publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3594, del 30-09-1999 (1999/8193)

Resultat del sorteig públic per a establir l'ordre d'actuació dels aspirants als processos selectius que convoque l'Ajuntament d'Aldaia entre el 2000 i 2003.
-------------------------------------------------------------------------------------------------------------------------------------------------------------

### Dades del document

Número de DOGV
:   3594

Data del DOGV
:   30-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8193


Organisme emissor
:   Ajuntament d'Aldaia

Tipus de document
:   Anunci

Resultat del sorteig públic per a establir l'ordre d'actuació dels aspirants als processos selectius que convoque l'Ajuntament d'Aldaia entre el 2000 i 2003. [1999/8193]
  
Celebrat el dia 10 de setembre de 1999 el citat sorteig públic, d'acord amb els criteris establits per resolució de l'alcaldia número 314/1999, de data 7 de setembre de 1999. Alçada acta del resultat, l'ordre d'actuació dels aspirants en proves selectives serà el següent:
  
Any 2000 Lletra X
  
Any 2001 Lletra U
  
Any 2002 Lletra Y
  
Any 2003 Lletra G
Diari Oficial de la Generalitat Valenciana


Sumari del DOGV 3639, del 03-12-1999 (1999/9891)

Informació pública de l'autorització de la prestació del servei d'aigua potable en règim de monopoli.
-----------------------------------------------------------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9891


Organisme emissor
:   Ajuntament de Montroi

Tipus de document
:   Anunci

Informació pública de l'autorització de la prestació del servei d'aigua potable en règim de monopoli. [1999/M9891]
  
L'ajuntament en ple, en sessió ordinària del dia 10 de novembre de 1998, va adoptar l'acord de prendre en consideració la memòria per a l'autorització de la prestació del servei d'aigua potable en règim de monopoli, amb tots els seus annexos i documents que la integren.
  
El referit acord i l'expedient se sotmeten a informació pública perquè els interessats puguen examinar-los i formular les observacions o al·legacions que estimen oportunes, durant el termini de 30 dies naturals a comptar des de la present publicació en el Diari Oficial de la Generalitat Valenciana.
  
Montroy, 18 de novembre de 1999.- L'alcalde: Emilio J. Espert Navarro.
  
Agència Valenciana de Turisme
Diari Oficial de la Generalitat Valenciana


Sumari del DOGV 3536, del 12-07-1999 (1999/5835)

Rotlle d'apel·lació número 662/1998. Cèdula de notificació.
-----------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5835


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 662/1998. Cèdula de notificació. [1999/M5835]
  
La Secció Sisena de l'Audiència Provincial de València ha dictat en el rotlle d'apel·lació número 662/1998, la sentència l'encapçalament i part dispositiva de la qual són com segueix:
  
Sentència número 5328
  
Secció Sisena de l'Audiència Provincial de València
  
Presidenta: senyora Ana Pérez Tórtola.
  
Magistrats: senyor Rafael Sempere Doménech i senyora Purificació Martorell Zulueta.
  
València, 21 de maig de 1999
  
Vistos per la Secció Sisena d'aquesta Audiència Provincial, sent ponent el magistrat Rafael Sempere Doménech, les actuacions de judici de menor quantia promogudes davant el Jutjat de Primera Instància número 16 de València per Iberdrola, SA, contra la senyora María Gómez Tomás, el senyor Asensio Gómez Tomás, el senyor Vicente Barraquer Pérez i la senyora Dionisia Yáñez Sevilla sobre declarativa de domini pendents davant aquesta en virtut del recurs d'apel·lació interposat pel demandant, representat per la procuradora senyora Valdeflores Sapena Davó i dirigit pel lletrat senyor Carlos Pineda Nebot, havent comparegut els demandats apel·lats senyora María Gómez Tomás i senyor Asensio Gómez Tomás representats per la procuradora senyora Florentina Pérez Samper i dirigits pel lletrat senyor Enrique Montagud Castelló, havent comparegut l'apel·lat senyor Vicente Barraquer Pérez, representat pel procurador senyor Carlos J. Aznar Gómez i dirigit pel lletrat senyor Cristóbal Lacomba Blasco. No havent comparegut l'apel·lada senyora Dionisia Yáñez Sevilla.
  
Decidim
  
Primer
  
Desestimem el recurs d'apel·lació formulat per Iberdrola, SA.
  
Segon
  
Confirmem la sentència de data 19 de juny de 1998 del Jutjat de Primera Instància número 16 dels de València.
  
Tercer
  
Imposem les costes d'aquesta alçada a l'apel·lant Iberdrola, SA.
  
I quan pertoque, amb certificació literal d'aquesta resolució i l'oportú ofici, torneu les actuacions originals al jutjat de procedència.
  
Aquesta és la nostra sentència, de la qual s'afegirà certificació al rotlle, que pronunciem, manem i signem.
  
No s'hi pot interposar recurs de cassació.
  
I perquè es publique en el Diari Oficial de la Generalitat Valenciana, amb l'objecte de notificar a la part incompareguda senyora Dionisia Yáñez Sevilla.
Diari Oficial de la Generalitat Valenciana


Sumari del DOGV 3580, del 10-09-1999 (1999/7651)

Informació pública del Projecte de reparcel·lació i d'urbanització de la unitat d'execució dels Jardins del Sequial.
--------------------------------------------------------------------------------------------------------------------

### Dades del document

Número de DOGV
:   3580

Data del DOGV
:   10-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7651


Organisme emissor
:   Ajuntament de Sueca

Tipus de document
:   Anunci

Informació pública del Projecte de reparcel·lació i d'urbanització de la unitat d'execució dels Jardins del Sequial. [1999/X7651]
  
L'alcalde de Sueca, senyor Alfred Guillem Contreras, en data 18 d'agost de 1999, adoptà la resolució de sotmetre a informació pública el Projecte de reparcel·lació i d'urbanització de la unitat d'execució dels Jardins del Sequial, per un termini de 20 dies des de la publicació d'aquest edicte.
  
Durant aquest termini, les persones interessades podran consultar l'expedient al Departament d'Urbanisme de l'Ajuntament de Sueca, i formular-hi les al·legacions que estimen convenients.
  
Cosa que fem pública de conformitat amb els articles 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3508, del 02-06-1999 (1999/3834)

Expedients sancionadors diversos. Notificació.
----------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3834


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedients sancionadors diversos. Notificació. [1999/Q3834]
  
D'acord amb allò disposat en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació de la iniciació dels expedients sancionadors que tot seguit es relacionen i els quals han sigut instruïts pel Servei Territorial de Transports de València a les persones o entitats denunciades que a continuació es relacionen, ja que no se'ls ha pogut notificar en l'últim domicili conegut.
  
Els corresponents expedients es troben al Servei Territorial de Transports de València, on es podrà al·legar per escrit tot allò que consideren oportú, amb l'aportació de les proves que consideren oportunes, dins del termini de 15 dies hàbils comptats des de l'endemà de la publicació d'aquest anunci en el Diari Oficial de la Generalitat Valenciana.
  
Una vegada transcorregut l'esmentat termini sense que s'haja fet ús del dret per a presentar al·legacions i/o aportar les proves, es dictaran les oportunes resolucions.
Diari Oficial de la Generalitat Valenciana


Sumari del DOGV 3527, del 29-06-1999 (1999/5996)

Informació pública de la convocatòria per a cobrir una plaça d'administratiu.
-----------------------------------------------------------------------------

### Dades del document

Número de DOGV
:   3527

Data del DOGV
:   29-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5996


Data del document
:   11-06-1999

Organisme emissor
:   Ajuntament de Bigastro

Tipus de document
:   Convocatòria

Descriptors 

:   * Bigastro
    * concurs administratiu
    * professió administrativa
    * administració local

Informació pública de la convocatòria per a cobrir una plaça d'administratiu. [1999/M5996]
  
Informació pública referent a la convocatòria per a cobrir en propietat una plaça d'administratiu, inclosa en l'oferta d'ocupació pública per a 1999, publicada en el Boletín Oficial del Estado de 28 de maig de 1999, número 127.
  
Plaça: administratiu, escala d'administració general, subescala administrativa, classe administratiu, classificada en el grup C de titulació. Aquesta plaça està dotada amb els emoluments corresponents al grup C, segons estableix l'article 25 de la Llei 30/1984, de 2 d'agost, i altres retribucions complementàries que la corporació té assignades al corresponent lloc de treball, de conformitat amb la legislació vigent. Sistema de selecció: concurs, torn restringit als funcionaris de l'Ajuntament de Bigastro.
  
Nombre de places: una.
  
En el Butlletí Oficial de la Província d'Alacant número 131, de data 10 de juny de 1999, es publiquen les bases per a la provisió de l'esmentada plaça.
  
El termini de presentació d'instàncies és de 20 dies naturals comptats des del dia següent al de publicació d'aquest anunci en el Boletín Oficial del Estado. Els successius anuncis relacionats amb aquesta convocatòria es publicaran en el Butlletí Oficial de la Província d'Alacant, i al tauler d'anuncis de la casa consistorial de Bigastro.
Diari Oficial de la Generalitat Valenciana


Sumari del DOGV 3589, del 23-09-1999 (1999/8137)

Expedient número 376/1999. Adjudicació del subministrament del pla d'inversions de les àrees 9 i 10.
----------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8137


Organisme emissor
:   Conselleria de Sanitat

Tipus de document
:   Anunci

Expedient número 376/1999. Adjudicació del subministrament del pla d'inversions de les àrees 9 i 10. [1999/F8137]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària, àrees 9 i 10. Carrer de l'Arabista Ambrosio Huici, 30, 46971 València. Telèfon 06 699 44 65, fax 96 334 62 66.
  
c) Número d'expedient: 376/1999.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament del pla d'inversions de les àrees 9 i 10.
  
c) Lot: 17.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.517, de 15 de juny de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: tretze milions de pessetes (83.535.040 pessetes/78.131,57 euros).
  
5. Adjudicació
  
a) Data: 30 de juliol de 1999.
  
b) Contractistes:
  
Central Médica Vela, SL 2.814.675 pessetes 16.916,54 euros
  
Electromedicarín, SA 922.870 pessetes 5.546,56 euros
  
Industrias Parsa, SL 1.613.180 pessetes 9.695,41 euros
  
Disproin Levante, SL 750.000 pessetes 4.507,59 euros
  
Galerías Sanitarias, SL 1.222.772 pessetes 7.349,01 euros
  
El Corte Inglés, SA 378.911 pessetes 2.277,30 euros
  
Electromédicas Helios, SL 465.525 pessetes 2.797,86 euros
  
Ramón Llosa, SA 479.800 pessetes 2.883,66 euros
  
Biose Levante, SL 970.000 pessetes 5.829,82 euros
  
c) Nacionalitat: espanyola.
  
d) Import d'adjudicació: nou milions sis-centes disset mil set-centes trenta-tres pessetes (9.617.733 pessetes/57.803,74 euros).
Diari Oficial de la Generalitat Valenciana


Sumari del DOGV 3524, del 24-06-1999 (1999/4854)

ORDRE de 26 d'abril de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, destinat a centre de saliut, l'immoble situat en la partida Regaliciar de Moncada (València).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4854


Data del document
:   26-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Moncada
    * cultura regional
    * propietat immobiliària

ORDRE de 26 d'abril de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, destinat a centre de saliut, l'immoble situat en la partida Regaliciar de Moncada (València). [1999/4854]
  
La Conselleria de Sanitat i Consum ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un immoble situat en la partida Regaliciar de Moncada (València), per a instal·lar-hi un centre de salut.
  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini pública de la Generalitat Valenciana, destinat a centre de salut, un immoble a Moncada (València), que consta en l'Inventari General de Béns i Drets de la Generalitat Valenciana amb el número A02/46/171/0017 la descripció del qual és la següent: urbana de 1.116,53 m2 de superfície en la partida Regaliciar. Els límits són: nord, carrer de vianants; sud, avinguda de la Mediterrània; est, vial travessia carrer 25 d'abril, i oest, carrer Santa Cecilia.
  
Segon
  
L'immoble queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Tributs i Patrimoni , per a formalitzar la corresponent acta d'afectació.
  
València, 26 d'abril de 1999
  
El conseller d'Economia, Hisenda i Administració Pública
  
JOSE LUIS OLIVAS MARTINEZ